Overordnet set kan forventes en god beliggenhed i forhold til strand, by og havn. Lejligheden er kæmpestor - nok 200 kvm med en skøn altan og den fedeste udsigt til Tramuntana-bjergene. Bil parkeres lige ved bopælen og logistikmæssigt ligger lejligheden bare godt. Enkelte detaljer fungerede ikke: Særligt var der problemer med en vaskemaskine og en sofa på altanen, der brød sammen. Jeg er overbevist om, at begge dele meget snart bliver udskiftet. Vi var tilfredse med opholdet, og jeg vil betegne de to sidstnævnte forhold som skønhedsfejl, der selvfølgelig ikke bør forekomme, men som let kan rettes. Værten tog vore henvendelser alvorligt, og der blev reageret på dem - bl.a. i forhold til en gammel vaskemaskine, der ikke virkede.